Å bruke tredjepartsverktøy til å laste ned YouTube-videoer bryter med brukervilkårene til tjenesten, der det fremkommer at du kun har rett til å strømme direkte fra serverne. Laster du ned en video står du også i fare for å bryte kopibeskyttelsen, med mindre du har fått tillatelse fra rettighetshaveren, videoen er offentlig tilgjengelig eller du har laget den selv.
Når det er sagt, så tilbyr likevel YouTube muligheter til å laste ned videoer gjennom deres egne sider og apper. I denne guiden går vi gjennom hvordan, og vi ser også på andre muligheter på iPhone, Android, Mac og PC.